sukhrobnurali/uzbek-legal-corpus huggingface dataset:
ZAMONAVIY TEXNOLOGIYALARDAN FOYDALANGAN HOLDA TEMIR YOʻL YOʻLLARINI OʻZ VAQTIDA MODERNIZATSIYA QILISh VA KAPITAL TAʼMIRLAShNI TAʼMINLASh ChORA-TADBIRLARI TOʻGʻRISIDA
(resolution, 2020-09-28)

Ilgʻor xorijiy texnologiyalardan foydalangan holda temir yoʻl yoʻllarini oʻz vaqtida modernizatsiya qilish va kapital taʼmirlashni taʼminlash maqsadida: 1. Quyidagilar maʼlumot uchun qabul qilinsin: “Oʻzbekiston temir yoʻllari” davlat-aksiyadorlik kompaniyasi tomonidan transport temir yoʻl kommunikatsiyalarini modernizatsiya qilish va kapital taʼmirlash boʻyicha, 2015-yilgacha, har yili, 280 km temir yoʻl yoʻllarini, eng murakkab uchastkalarda yuqori iqtisodiy samaradorlikka va foydalanish muddati ancha uzoqqa yetadigan zamonaviy elastik mahkamlanadigan shpallardan foydalanishni nazarda tutadigan chora-tadbirlar ishlab chiqilgan; mazkur chora-tadbirlarni amalga oshirish uchun Osiyo taraqqiyot bankining (OTB) krediti jalb etilgan, uning doirasida respublikada “Fleks International Manufactured & Tgading LTD” xalqaro kompaniyasi tomonidan beriladigan butlovchi qismlar va litsenziyalashgan texnologiyalaridan foydalangan holda elastik mahkamlanadigan shpallarni birgalikda ishlab chiqarish tashkil etilgan; 2006-yilda yakunlangan OTB loyihasiga muvofiq, “Oʻzbekiston temir yoʻllari” davlat-aksiyadorlik kompaniyasi bojxona toʻlovlari toʻlashdan ozod etilgan holda 500 mingdan ortiq shpallar xarid qildi. Bunda tayyor shpallar “Oʻzbekiston temir yoʻllari” davlat-aksiyadorlik kompaniyasiga bojxona qonunchiligiga muvofiq, Oʻzbekiston Respublikasi hududida joylashgan bojxona omboridan ularni ishlab chiqarish litsenziyasiga ega boʻlgan “Fleks International Manufactured & Tgading LTD” kompaniyasi tomonidan yetkazib berilgan. 2. OTB loyihasi yakunlangani hamda elastik mahkamlanadigan shpallardan foydalanishning bundan buyon ham maqsadga muvofiqligi munosabati bilan “Oʻzbekiston temir yoʻllari” davlat-aksiyadorlik kompaniyasiga Oʻzbekiston Respublikasi hududida joylashgan “Fleks” kompaniyasi bojxona omboridan yetkazib beriladigan 750 ming dona temir yoʻl elastik mahkamlanadigan shpallar 2010-yilning 1-yanvarigacha mustasno tariqasida, bojxona toʻlovlari toʻlashdan (bojxona rasmiylashtiruvi yigʻimlaridan tashqari) ozod etilsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
“PUL MABLAGʻLARI YOKI BOShQA MOL-MULK BILAN BOGʻLIQ OPERATSIYALARNI AMALGA OShIRUVChI TAShKILOTLARDA JINOIY FAOLIYATDAN OLINGAN DAROMADLARNI LEGALLAShTIRISh VA TERRORIZMNI MOLIYALAShTIRIShGA QARShI KURAShISh YuZASIDAN IChKI NAZORATNI AMALGA OShIRISh QOIDALARINI TASDIQLASh TOʻGʻRISIDA” BUYRUQNING AMAL QILIShINI TOʻXTATIB TURISh HAQIDA
(order, 2009-10-26)

Oʻzbekiston Respublikasi Prezidentining “Aholining va xoʻjalik yurituvchi subyektlarning bank tizimiga ishonchini mustahkamlashga oid keyingi chora-tadbirlar toʻgʻrisida” 2007-yil 12-yanvardagi PQ-565-son va “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasidagi ayrim qonun hujjatlarning amal qilishini toʻxtatib turish toʻgʻrisida”gi 2007-yil 20-fevraldagi PQ-586-son qarorlarini bajarish maqsadida, buyuraman: 1. “Pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarda jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish yuzasidan ichki nazoratni amalga oshirish qoidalarini tasdiqlash toʻgʻrisida”gi buyruqning (2006-yil 19-iyul, roʻyxat raqami 1597 — Oʻzbekiston Respublikasi qonun hujjatlari toʻplami, 2006-y., 28-29-son, 284-modda) amal qilishi 2013-yil 1-yanvargacha davrda toʻxtatib turilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kundan keyin kuchga kiradi.
Zulfiya nomidagi Davlat mukofoti bilan taqdirlash toʻgʻrisida
(resolution, 2007-03-02)

Respublikada isteʼdodli yoshlarning ijtimoiy faolligini har tomonlama qoʻllab-quvvatlash, milliy istiqlol gʻoyalari va madaniy-maʼrifiy qadriyatlarni hayotga tatbiq etishdagi ibratli faoliyatini ragʻbatlantirish, barkamol xotin-qizlar avlodini voyaga yetkazish hamda Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF-2326-son Farmoniga muvofiq: 1. Oʻzbekiston xotin-qizlar qoʻmitasi huzuridagi Zulfiya nomidagi Davlat mukofoti komissiyasining takliflariga binoan, aʼlo xulqi, zukkoligi, oʻqishdagi muvaffaqiyatlari, tashabbuskorligi bilan noyob isteʼdodini namoyon etayotgan hamda adabiyot, madaniyat, sanʼat, fan va taʼlim sohalaridagi alohida yutuqlari uchun Qoraqalpogʻiston Respublikasi, viloyatlar va Toshkent shahrining iqtidorli qizlari Zulfiya nomidagi Davlat mukofoti bilan taqdirlansin. 2. Zulfiya nomidagi Davlat mukofoti bilan taqdirlanganlarga 8-mart — Xotin-qizlar bayramiga bagʻishlab oʻtkaziladigan tantanada sovrindorlik diplomlari va nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. Oʻzbekiston Milliy teleradiokompaniyasi hamda Oʻzbekiston Milliy axborot agentligiga Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur qarorning bajarilishini taʼminlash Oʻzbekiston Respublikasi Bosh vazirining oʻrinbosari S. Inomova zimmasiga yuklansin.
DONNI QABUL QILISh VA QIShLOQ XOʻJALIGI IShLAB ChIQARUVChILARI BILAN HISOB-KITOB TARTIBI BOʻYIChA YOʻRIQNOMAGA OʻZGARTISh VA QOʻShIMChALAR KIRITISh HAQIDA
(order, 2019-08-05)

Oʻzbekiston Respublikasi Vazirlar Mahkamasining 2006-yil 25-maydagi “Don va donni qayta ishlash mahsulotlari hisobini yuritish tizimini takomillashtirishga, ularning saqlanishi ustidan nazoratni kuchaytirishga doir qoʻshimcha chora-tadbirlar toʻgʻrisida”gi 95-son qarorining ijrosini taʼminlash maqsadida buyuraman: 1. Oʻzbekiston Respublikasi Qishloq va suv xoʻjaligi vazirining 2000-yil 6-iyundagi 160-son buyrugʻi bilan tasdiqlangan “Donni qabul qilish va qishloq xoʻjaligi ishlab chiqaruvchilari bilan hisob-kitob tartibi boʻyicha yoʻriqnoma”ga (2000-yil 20-iyun, roʻyxat raqami 936) ilovaga* muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtganidan keyin kuchga kiradi. 3. Ushbu buyruqning ijrosini nazorat qilish vazir oʻrinbosari O. Ollaberganov zimmasiga yuklatilsin.
URUGʻLIK DONNI QABUL QILISh, TAYYORLASh, DORILASh, TARQATISh VA SIFATINI NAZORAT QILISh TARTIBI TOʻGʻRISIDAGI YOʻRIQNOMAGA OʻZGARTISh VA QOʻShIMChALAR KIRITISh HAQIDA
(order, 2021-12-03)

Oʻzbekiston Respublikasi Vazirlar Mahkamasining 2006-yil 25-maydagi “Don va donni qayta ishlash mahsulotlari hisobini yuritish tizimini takomillashtirishga, ularning saqlanishi ustidan nazoratni kuchaytirishga doir qoʻshimcha chora-tadbirlar toʻgʻrisida”gi 95-son qarorining ijrosini taʼminlash maqsadida buyuraman: 1. Oʻzbekiston Respublikasi qishloq va suv xoʻjaligi vazirining 2005-yil 20-iyuldagi 160-son buyrugʻi bilan tasdiqlangan “Urugʻlik donni qabul qilish, tayyorlash, dorilash, tarqatish va sifatini nazorat qilish tartibi toʻgʻrisidagi yoʻriqnoma”ga (2005-yil 29-iyul, roʻyxat raqami 1499) ilovaga muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtganidan keyin kuchga kiradi. 3. Ushbu buyruqning ijrosini nazorat qilish vazir oʻrinbosari O. Ollaberganov zimmasiga yuklatilsin. 1. 50-band quyidagi tahrirda bayon qilinsin: “50. Urugʻlik don yetishtiruvchilari tomonidan topshirilgan urugʻlik mahsulotlarni xarid qilishda, don qabul qilish korxonasi laboratoriyasi tomonidan urugʻlik mahsulotdan konditsion urugʻlik va ikkinchi darajali mahsulot, yaʼni don chiqindisining (1000 dona urugʻlik donning ogʻirligi va namligini hisobga olgan holda) chiqish foizi aniqlanadi.”. 2. 100-banddagi “(91-sonli shakl, Oʻzbekiston Respublikasi Vazirlar Mahkamasining 2001-yil 20-martdagi 137-sonli qarori bilan tasdiqlangan “Don va donni qayta ishlash mahsulotlari bilan operatsiyalar hisobini yuritish va rasmiylashtirish boʻyicha yoʻriqnoma)” soʻzlari “(91-shakl, Oʻzbekiston Respublikasi Vazirlar Mahkamasining 2006-yil 25-maydagi 95-son qarori bilan tasdiqlangan “Don va don mahsulotlarini qabul qilish, saqlash, ichki tashish, qayta ishlash va sotishning dastlabki hisobini yuritish va rasmiylashtirish tartibi toʻgʻrisida nizom)” soʻzlari bilan almashtirilsin. 3. 107-band quyidagi tahrirdagi xatboshi bilan toʻldirilsin: “Navli urugʻlarning har bir turkumini berishda quyidagi hujjatlar rasmiylashtiriladi: a) Urugʻlikka attestat (86-shakl) — barcha oʻsimliklarning elita urugʻiga va superelitasiga, shuningdek makkajoʻxorining oʻzidan-oʻzi changlangan liniyalari urugʻiga; b) Urugʻlikka guvohnoma (85-shakl) — qolgan barcha reproduksiyalar urugʻiga; v) Makkajoʻxorining gibrid urugʻlariga guvohnoma (84-shakl) — makkajoʻxorining gibrid urugʻlariga.”. 4. 109-banddagi “(21-son shakl, Oʻzbekiston Respublikasi Vazirlar Mahkamasining 2001-yil 20-martdagi 137-sonli qarori bilan tasdiqlangan “Don va donni qayta ishlash mahsulotlari bilan operatsiyalar hisobini yuritish va rasmiylashtirish boʻyicha yoʻriqnoma)” soʻzlari “(21-shakl, Oʻzbekiston Respublikasi Vazirlar Mahkamasining 2006-yil 25-maydagi 95-son qarori bilan tasdiqlangan “Don va don mahsulotlarini qabul qilish, saqlash, ichki tashish, qayta ishlash va sotishning dastlabki hisobini yuritish va rasmiylashtirish tartibi toʻgʻrisida nizom)” soʻzlari bilan almashtirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “ChIGIT YETKAZIB BERISh MEXANIZMINI HAMDA OʻSIMLIK YoGʻI VA YoGʻ-MOY MAHSULOTLARI SOTIShNI TARTIBGA SOLISh TOʻGʻRISIDA” 2006 YIL 31 MAYDAGI PQ-360-SON QARORI)
(resolution, 2021-02-22)

Oʻzbekiston Respublikasi Prezidentining “Chigit yetkazib berish mexanizmini hamda oʻsimlik yogʻi va yogʻ-moy mahsulotlari sotishni tartibga solish toʻgʻrisida” 2006-yil 31-maydagi PQ-360-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Bozorlarda sifatsiz oziq-ovqat tovarlari sotilishini bartaraf etish chora-tadbirlari toʻgʻrisida” 1998-yil 4-sentabrdagi 378-son qarorining 1-bandida (Oʻzbekiston Respublikasi QT, 1998-y., 9-son, 32-modda): “oʻsimlik va” soʻzlari chiqarib tashlansin; quyidagi mazmundagi xatboshi qoʻshilsin: “Bunda aholiga oʻsimlik yogʻi sotish faqat yuridik shaxs shaklidagi chakana savdo tashkilotlari tomonidan nazorat-kassa apparatlari bilan jihozlangan turgʻun savdo shoxobchalari orqali amalga oshiriladi”. 2. Vazirlar Mahkamasining “2000-yilda davlat ehtiyojlari uchun oziq-ovqat mahsulotlarining asosiy turlarini xarid qilish toʻgʻrisida” 2000-yil 8-apreldagi 136-son qaroriga 1-ilovada: a) 3.1-bandga quyidagi mazmundagi beshinchi xatboshi qoʻshilsin: “Respublika korxonalari tomonidan paxta chigitidan ishlab chiqarilayotgan oʻsimlik yogʻini xarid qilish toʻgʻridan toʻgʻri shartnomalar boʻyicha amalga oshiriladi”; beshinchi xatboshi oltinchi xatboshi deb hisoblansin; b) 4.1-bandga quyidagi mazmundagi xatboshi qoʻshilsin: “Respublika korxonalari tomonidan ishlab chiqarilayotgan oʻsimlik yogʻini xarid qilish tartibga solinadigan narxlar boʻyicha amalga oshiriladi”. 5. Vazirlar Mahkamasining “Paxta xomashyosi yetishtirishda bozor prinsiplarini amalga oshirish va uni yetishtirishni tashkil etishni yanada takomillashtirish chora-tadbirlari toʻgʻrisida” 2003-yil 19-fevraldagi 93-son qarorining (Oʻzbekiston Respublikasi QT, 2003-y., 2-son, 16-modda) 7-bandidagi “oʻsimlik moyining 50 foizi va” soʻzlari chiqarib tashlansin.
OʻZBEKISTON MILLIY TELERADIOKOMPANIYASI TIZIMI XODIMLARI UCHUN YAGONA TARIF SETKASI TARMOQ KOEFFITSIYENTLARINI TASDIQLASH TOʻGʻRISIDA
(resolution, 2025-04-10)

Oʻzbekiston Respublikasi Prezidentining “Oʻzbekiston Milliy teleradiokompaniyasi faoliyatini tashkil etish boʻyicha tadbirlar haqida” 2005-yil 27-dekabrdagi PQ-245-son qaroriga muvofiq hamda ishlab chiqarishning oʻziga xos xususiyatlarini va professional talablarni hisobga olgan holda Oʻzbekiston Milliy teleradiokompaniyasi ijodiy-ishlab chiqarish va muhandis-texnik xodimlari mehnatiga haq toʻlashni takomillashtirish, shuningdek, ularning kasb darajasini va malakasini oshirishi uchun ragʻbatlar yaratish maqsadida Vazirlar Mahkamasi qaror qiladi: 1. Mehnatga haq toʻlash boʻyicha yagona tarif setkasiga binoan hisoblab chiqilgan lavozim maoshlariga (koʻpaytiruvchi koeffitsiyentni inobatga olgan holda): “Oʻzbekiston 24” ijodiy birlashmasi”, “Maʼrifat” ijodiy birlashmasi”, “Sport” ijodiy birlashmasi”, “Oʻzbektelefilm” davlat muassasalari, shuningdek, “Yoshlar” ijodiy birlashmasi” aksiyadorlik jamiyati hamda Oʻzbekiston Milliy teleradiokompaniyasi markaziy apparati xodimlari uchun — 1,15 miqdorida; ishlab chiqarishning oʻziga xos xususiyatlariga va professional talablarga muvofiq Oʻzbekiston Milliy teleradiokompaniyasi hududiy boʻlinmalari xodimlari uchun — 1,1 miqdorida tarmoq koeffitsiyentlari joriy etilsin. 2. Belgilab qoʻyilsinki, Yagona tarif setkasi boʻyicha lavozim maoshlariga tarmoq koeffitsiyentlarini joriy etish Oʻzbekiston Milliy teleradiokompaniyasiga, uning tasarrufidagi korxonalar va tashkilotlarga, shuningdek, hududiy boʻlinmalariga ajratiladigan budjet mablagʻlari doirasida, shtatdagi xodimlar sonini maqbullashtirish va budjetdan tashqari mablagʻlar hisobiga amalga oshiriladi. 3. Oʻzbekiston Milliy teleradiokompaniyasi Oʻzbekiston Respublikasi Mehnat va aholini ijtimoiy muhofaza qilish vazirligi hamda Moliya vazirligi bilan kelishgan holda bir oy muddatda ishlab chiqarishning oʻziga xos xususiyatlarini va professional talablarni hisobga olib xodimlarni ragʻbatlantirishni nazarda tutuvchi Oʻzbekiston Milliy teleradiokompaniyasi tizimi xodimlari mehnatiga haq toʻlash tartibi va shartlari toʻgʻrisidagi nizomni ishlab chiqsin va tasdiqlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va A.N. Aripov zimmasiga yuklansin.
TOSHKENT SHAHRIDAGI HAZRATI IMOM (HASTIMOM) MEʼMORIY MAJMUASIDA QURILISH-TAʼMIRLASH, QAYTA TIKLASH VA OBODONLASHTIRISH ISHLARINI AMALGA OSHIRISH CHORA-TADBIRLARI TOʻGʻRISIDA
(resolution, 2025-11-26)

1. Oʻzbekiston Musulmonlari idorasi, Madaniyat va sport ishlari vazirligi, Fanlar Akademiyasi, Respublika maʼnaviyat targʻibot markazi hamda bir guruh jismoniy va yuridik shaxslarning tashabbusi bilan Toshkent shahar hokimligi qoshida Hazrati Imom (Hastimom) jamoatchilik jamgʻarmasi taʼsis etilgani maʼlumot uchun qabul qilinsin: 2. Hazrati Imom meʼmoriy majmuasi qurilishini (keyingi oʻrinlarda — majmua) oʻz vaqtida tugallash va foydalanishga topshirish maqsadida quyidagilar: Hazrati Imom jamoatchilik jamgʻarmasi — majmua qurilishining buyurtmachisi etib; “ToshboshplanLITI” instituti, Madaniyat va sport ishlari vazirligining Tarixiy va arxitektura yodgorliklarni saqlash ilmiy ishlab chiqarish bosh boshqarmasi, “Neftgazsanoatloyiha” masʼuliyati cheklangan jamiyati — majmua qurilishining loyihalovchilari etib; Madaniyat va sport ishlari vazirligining Tarixiy va arxitektura yodgorliklarni saqlash ilmiy ishlab chiqarish bosh boshqarmasi, “Neftgazmontaj” masʼuliyati cheklangan jamiyat — bosh pudratchilar etib belgilansin. 3. Majmua qurilishini loyihalash ishlarini yakunlash muddati etib — 2007-yil 1-aprel; qurilish-taʼmirlash, qayta tiklash va obodonlashtirish ishlarini yakunlash muddati etib — 2007-yil 1-avgust belgilansin. 4. Obyektlarning qurilishini va pardozlash ishlarini belgilangan muddatda bajarish va foydalanishga topshirish uchun majmua qurilishida loyihalash va qurilish ishlarini bir vaqtda amalga oshirilishiga ruxsat etilsin. 5. Toshkent shahar hokimligi (A.Toʻxtayev), Moliya vazirligining Nazorat-taftish bosh boshqarmasi bilan birgalikda Hazrati Imom jamoatchilik jamgʻarmasi tomonidan majmuada qurilish-taʼmirlash, qayta tiklash va obodonlashtirish ishlari uchun ajratiladigan mablagʻlarni maqsadli va samarali sarflanishini taʼminlansin. 6. Bosh pudratchilar majmua qurilishida zarur boʻlgan asbob-uskunalar va qurilish materiallari boʻyicha tuzilgan import kontraktlar boʻyicha bojxona toʻlovlarini (bojxona rasmiylashtiruvi yigʻimlaridan tashqari) toʻlashdan ozod qilinsin. 7. “Davarxitektqurilish” qoʻmitasi (A.Toxtayev) loyiha-smeta hujjatlarini Davlat ekspertizasidan oʻtkazilishini taʼminlasin hamda ishlab chiqiladigan loyiha-smeta hujjatlariga muvofiq meʼmoriy majmuada qayta tiklash, qurilish-taʼmirlash va obodonlashtirish ishlarining sifatli bajarilishini doimiy tarzda nazoratga olsin. 8. Mazkur qarorning bajarilishini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
“NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA”
(order, 2007-02-22)

Oʻzbekiston Respublikasi Vazirlar Mahkamasining “Kapital qurilishda xoʻjalik munosabatlari mexanizmini takomillashtirish chora-tadbirlari toʻgʻrisida” 2003-yil 12-sentabrdagi 395-son qaroriga muvofiq 2006-yil 1-yanvargacha boʻlgan davrda pudrat qurilish tashkilotlari tomonidan qurilish texnikasi va asbob-uskunalar sotib olishga yoʻnaltiriladigan mablagʻlari daromad (foyda) soligʻini hisoblab chiqishda soliq solinadigan bazadan chiqarilishi belgilangan. Mazkur imtiyoz uchun belgilangan muddat oʻtganligini inobatga olib hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash toʻgʻrisida” 1997-yil 9-oktabrdagi 469-son qarori va “Vazirliklar, davlat qoʻmitalari va idoralar meʼyoriy hujjatlarini qabul qilish tartibini takomillashtirish toʻgʻrisida” 2000-yil 19-maydagi 197-son qaroriga asosan buyuraman: 1. Oʻzbekiston Respublikasi Adliya vazirligida 2003-yil 30-oktabrda 1284-son bilan davlat roʻyxatidan oʻtkazilgan Oʻzbekiston Respublikasi Moliya vazirligi, Davlat soliq qoʻmitasi va Davlat arxitektura va qurilish qoʻmitasining “Pudrat qurilish tashkilotlarining qurilish texnikasi va asbob-uskunalarini sotib olishga yoʻnaltiriladigan mablagʻlarini daromad (foyda) soligʻi bazasidan kamaytirish boʻyicha imtiyozni qoʻllash tartibi toʻgʻrisidagi nizomni tasdiqlash haqida” 2003-yil 14-oktabrdagi 117, 2003-70 va 5-son qarori davlat reyestridan chiqarilsin va bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestriga tegishli yozuv kiritilsin. 2. Oʻzbekiston Respublikasi Moliya vazirligi, Davlat soliq qoʻmitasi va Davlat arxitektura va qurilish qoʻmitasi mazkur hujjatning davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatni davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (U. Ayubov) normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning bajarilishini nazorat qilish vazir oʻrinbosari E. Kanyazov zimmasiga yuklansin.
ELEKTR USKUNALARINI EKSPLUATATSIYA QILIShDA XAVFSIZLIK TEXNIKASI QOIDALARIGA OʻZGARTIRIShLAR KIRITISh TOʻGʻRISIDA
(resolution, 2021-08-10)

Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan belgilangan “Elektr energetikada nazorat boʻyicha davlat agentligini Elektr energetikada nazorat boʻyicha davlat inspeksiyasiga aylantirish toʻgʻrisidagi” “Oʻzdavenergonazorat” inspeksiyasining vazifa va funksiyalariga hamda oʻzbekiston Respublikasi Vazirlar Mahkamasining 2005-yil 27-yanvardagi 32-sonli qarori bilan tasdiqlangan “Elektr energiyasidan foydalanish qoidalari”ga muvofiq qaror qilamiz: 1. Elektr energetikada nazorat boʻyicha “Oʻzdavenergonazorat” davlat inspeksiyasi hamda Oʻzbekiston Respublikasi Mehnat va aholini ijtimoiy muhofaza qilish vazirligining 2006-yil 19-iyuldagi 113/116-sonli qarori bilan tasdiqlangan (2006-yil 18-avgust, roʻyxat raqami 1614 — Oʻzbekiston Respublikasi qonun hujjatlari toʻplami, 2006-yil 33-soni, 337-moddasi) “Elektr uskunalarini ekspluatatsiya qilishda xavfsizlik texnikasi qoidalari”ni XXIII bobini nomlanishidagi, 522 va 526-bandlaridagi “Oʻzdavenergonazorat inspeksiyasi” soʻzlari “energiya taʼminoti tashkiloti” soʻzlari bilan almashtirilsin, 522-bandida esa “xizmat safaridagi xodimlar huquqlari bilan” soʻzlari chiqarib tashlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgan kunidan boshlab 10 kun davomida amalga kiritiladi.
YuRIDIK ShAXS TAShKIL ETMAGAN HOLDA TADBIRKORLIK FAOLIYATI BILAN ShUGʻULLANAYOTGAN JISMONIY ShAXSLARNING DAROMADIDAN QATʼIY BELGILANGAN HAJMLARDA OLINADIGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 26-fevraldagi 37, 2003-33-son qarori bilan tasdiqlangan Yuridik shaxs tashkil etmagan holda tadbirkorlik faoliyati bilan shugʻullanayotgan jismoniy shaxslarning daromadidan qatʼiy belgilangan hajmlarda olinadigan soliqni hisoblab chiqarish va toʻlash tartibi toʻgʻrisidagi nizomga (2003-yil 3-aprel, roʻyxat raqami 1230 — Meʼyoriy hujjatlar axborotnomasi, 2003-y., 7-8-son; Oʻzbekiston Respublikasi qonun hujjatlari toʻplami 2004-y., 4-son, 50-modda; 31-son, 359-modda; 2005-y., 5-6-son, 51-modda; 2006-y., 11-son, 92-modda) ilovaga* muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
AYRIM TURDAGI TADBIRKORLIK FAOLIYATI BILAN ShUGʻULLANAYOTGAN YuRIDIK VA JISMONIY ShAXSLAR UChUN QATʼIY BELGILANGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 18-dekabrdagi “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-532-son qaroriga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 31-yanvardagi 24, 2003-19-son qarori bilan tasdiqlangan Ayrim turdagi tadbirkorlik faoliyati bilan shugʻullanayotgan yuridik va jismoniy shaxslar uchun qatʼiy belgilangan soliqni hisoblab chiqarish va toʻlash tartibi toʻgʻrisidagi nizomga (2003-yil 16-fevral, roʻyxat raqami 1218 — Meʼyoriy hujjatlar axborotnomasi, 2003-y., 4-son; Oʻzbekiston Respublikasi qonun hujjatlari toʻplami, 2004-y., 6-son, 79-modda; 2005-y., 5-6-son, 50-modda; 2006-y., 11-son, 91-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.